Forslag til forretningsorden

Forretningsorden

Bestyrelsen foreslår følgende forretningsorden:

1. Generalforsamlingen åbnes af formanden, der leder valget af dirigent og hjælpedirigent.
2. Generalforsamlingen afvikles efter dagsordenen. Generalforsamlingen kan dog udsætte og senere genoptage de på dagsordenen opførte punkter.
3. Dirigenten påser, at forhandlingerne fremmes, og at god parlamentarisk orden opretholdes. Deltagerne i generalforsamlingen må i alle tilfælde rette sig efter dirigentens afgørelse.
4. Talere får ordet i den rækkefølge, de indtegnes hos dirigenten. Dog kan formanden og forslagsstilleren når som helst efter et indlæg begære ordet, lige som dirigenten kan tillade en kort svarreplik.
5. En talers første indlæg under et punkt eller underpunkt i forhold til den endelige dagsorden og den godkendte opdeling af debatten om formandens beretning må ikke overstige 5 minutter. Øvrige indlæg under samme punkt eller underpunkt må ikke overstige 3 minutter. Formanden og forslagsstilleren vil dog være undtaget fra disse bestemmelser. Dirigenten eller et medlem kan stille forslag om, at debatten afsluttes efter de indtegnede talere. Træffes en sådan beslutning, kan kun formanden eller forslagsstilleren yderligere tildeles ordet.
6. Forslag og ændringsforslag skal indleveres skriftligt til dirigenten. Dirigenten afgør, i hvilken rækkefølge forslag og ændringsforslag sættes til afstemning. Generalforsamlingen kan dog ændre denne rækkefølge.
7. Alle afgørelser træffes ved almindelig stemmeflerhed, jvf. dog vedtægtens §§ 13.

Under generalforsamlingen kan bestyrelsen forlange debatten afbrudt for at holde et kort møde.

Generalforsamlingen vil blive suspenderet i ca. 50 minutter, så der dels er tre gæstetalere der laver oplæg og der vil være en efterfølgende debat med deltagerne.